TVIRTINU

 Klaipėdos „Vėtrungės“ gimnazijos

 direktoriaus 2021 m. balandžio 21 d.

 įsakymu Nr. V-49

**KLAIPĖDOS „VĖTRUNGĖS“ GIMNAZIJOS DARBUOTOJŲ NELAIMINGŲ ATSITIKIMŲ IR PROFESINIŲ LIGŲ PREVENCIJOS PRIEMONIŲ ĮGYVENDINIMO IR KONTROLĖS TVARKOS APRAŠAS**

**I SKYRIUS**

**BENDROSIOS NUOSTATOS**

1. Klaipėdos „Vėtrungės“ gimnazijos (toliau – Gimnazijos) nelaimingų atsitikimų ir profesinių ligų prevencijos priemonių įgyvendinimo ir kontrolės tvarkos aprašo tikslas – vykdyti nelaimingų atsitikimų ir profesinių ligų prevenciją, numatyti priemones, padedančias išvengti traumų darbe ir atsirasti profesinėms ligoms, vykdyti jų įgyvendinimo kontrolę.
2. Klaipėdos „Vėtrungės“ gimnazijos nelaimingų atsitikimų ir profesinių ligų prevencijos priemonių įgyvendinimo ir kontrolės tvarkos aprašas parengtas vadovaujantis 2003 m. liepos 1 d. Lietuvos Respublikos darbuotojų saugos ir sveikatos įstatymu Nr. IX-1672 (Suvestinė redakcija nuo 2020-05-01).

**II SKYRIUS**

**PREVENCIJOS PRIEMONĖS, PADEDANČIOS IŠVENGTI TRAUMŲ IR PROFESINIŲ LIGŲ, JŲ ĮGYVENDINIMAS IR KONTROLĖ**

1. Prevencijos priemonių įgyvendinimas apima parengtų prevencijos priemonių praktinį įgyvendinimą bei asmenų, atsakingų už prevencijos priemonių įgyvendinimą, paskyrimą.
2. Siekiant sumažinti traumų tikimybę bei riziką susirgti užkrečiamosiomis ir profesinėmis ligomis, nurodoma vykdyti šias priemones:
	* parengti ir patvirtinti darbuotojų saugos ir sveikatos instrukcijas;
	* parengti ir patvirtinti darbuotojų pareigybių aprašymus;
	* kasmet peržiūrėti ir, esant reikalui, atnaujinti profesinės rizikos vertinimą;
	* organizuoti darbuotojų instruktavimą darbuotojų saugos ir sveikatos klausimais;
	* užtikrinti profilaktinį darbuotojų sveikatos pasitikrinimą, peržiūrėti tikrinimosi rezultatus ir įvertinti papildomų tikrinimų poreikį;
	* kontroliuoti, kaip darbuotojai laikosi darbuotojų saugos ir sveikatos norminių teisės aktų reikalavimų;
	* užtikrinti, kad būtų laikomasi darbo ir poilsio režimo reikalavimų;
	* užtikrinti, kad būtų pildomi darbo laiko apskaitos žiniaraščiai;
	* užtikrinti higienos normų laikymąsi;
	* organizuoti darbuotojų švietimą, mokymus apie darbuotojų saugą ir sveikatą.
3. Siekiant gerinti darbuotojų darbo sąlygas, padedančias išvengti traumų ir profesinių ligų, numatoma:
	* nuolat prižiūrėti ir gerinti įstaigos patalpų būklę;
	* užtikrinti, kad darbo priemonės atitiktų šiuolaikinėms technologijoms keliamus reikalavimus ir darytų minimalų neigiamą poveikį darbuotojų sveikatai.
	* užtikrinti, kad darbo vietos būtų įrengtos taip, kad jose dirbantys darbuotojai būtų apsaugoti nuo galimų traumų, jų darbo aplinkoje nebūtų sveikatai kenksmingų ar pavojingų rizikos veiksnių.
4. Darbuotojai privalo laikytis numatytų prevencinių priemonių nelaimingų atsitikimų rizikai mažinti:
	* civilinės ir gaisrinės saugos reikalavimų;
	* pirmosios pagalbos organizavimo tvarkos aprašo reikalavimų;
	* periodiškai atnaujinti pirmosios pagalbos ir higienos įgūdžių žinias;
	* nustatyta tvarka pasitikrinti sveikatą;
	* laikytis gimnazijos darbo tvarkos taisyklių;
	* naudotis asmeninėmis apsaugos priemonėmis.
5. Gimnazijoje vidinės darbuotojų saugos ir sveikatos kontrolė vykdoma vadovaujantis Lietuvos Respublikos darbuotojų saugos ir sveikatos įstatymu.

**III SKYRIUS**

**BAIGIAMOSIOS NUOSTATOS**

1. Gimnazijos direktorius ar jo įgaliotas asmuo, nustatydamas Gimnazijos nelaimingų atsitikimų ir profesinių ligų prevencijos priemonių įgyvendinimo ir kontrolės tvarką Gimnazijoje, ją svarsto su darbuotojais, darbuotojų atstovais saugai ir sveikatai.
2. Šio Aprašo nuostatų įgyvendinimą koordinuoja ir kontroliuoja gimnazijos vadovas arba vadovo įgaliotas asmuo.
3. Aprašas gali būti keičiamas, papildomas, atnaujinamas pasikeitus Lietuvos Respublikos teisės aktams.

SUDERINTA

Klaipėdos „Vėtrungės“ gimnazijos

mokytojų profesinės sąjungos pirmininkė

Rita Žukaitienė

2021-04-21